CELEX: 32014R0004
Language: mt
Date: 2014-01-06 00:00:00
Title: Regolament tal-Kummissjoni (UE) Nru 4/2014 tas- 6 ta’ Jannar 2014 li jemenda r-Regolament tal-Kummissjoni (KE) Nru 640/2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti ta’ ekodiżinn għal muturi tal-elettriku  Test b’relevanza għaż-ŻEE

7.1.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 2/1
               
            REGOLAMENT TAL-KUMMISSJONI (UE) Nru 4/2014
      tas-6 ta’ Jannar 2014
      li jemenda r-Regolament tal-Kummissjoni (KE) Nru 640/2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti ta’ ekodiżinn għal muturi tal-elettriku
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (1), u b’mod partikulari l-Artikolu 15(1) tagħha,
      Wara li kkonsultat il-Forum ta’ Konsultazzjoni dwar l-Ekodisinn,
      Billi:
      
                  (1)
               
               
                  L-esperjenza miksuba mill-implimentazzjoni tar-Regolament tal-Kummissjoni (KE) Nru 640/2009 (2) uriet il-ħtieġa ta’ emendi f’ċerti dispożizzjonijiet tar-Regolament (KE) Nru 640/2009 biex jiġu evitati l-impatti mhux intenzjonati fuq is-suq tal-muturi u fuq il-prestazzjoni tal-prodotti koperti b’dak ir-Regolament.
               
            
                  (2)
               
               
                  Żviluppi reċenti fis-suq tal-muturi tal-elettriku wasslu għal bidliet fil-valuri ta’ limitu applikati lill-altitudni, għat-temperaturi massimi u minimi tal-arja ambjentali u t-temperaturi tal-likwidu li jberred l-ilma applikati sabiex mutur jiġi jitqies li jaħdem taħt kundizzjonijiet estremi u allura hemm il-ħtieġa ta’ diżinn. Dawn l-iżviluppi jeħtieġ li jiġu riflessi fir-Regolament.
               
            
                  (3)
               
               
                  Il-miżuri pprovduti f’dan ir-Regolament huma skont l-opinjoni tal-Kumitat stabbilit bl-Artikolu 19(1) tad-Direttiva 2009/125/KE,
               
            ADOTTAT IR-REGOLAMENT LI ĠEJ:
      Artikolu 1
      Emendi tar-Regolament (KE) Nru 640/2009
      Ir-Regolament (KE) Nru 640/2009 huwa emendat kif ġej:
      
                  (1)
               
               
                  L-Artikolu 1 jinbidel b’dan li ġej:
                  “Artikolu 1
                  Suġġett u kamp ta’ applikazzjoni
                  1.   Dan ir-Regolament jistabbilixxi r-rekwiżiti ta’ ekodiżinn għat-tqegħid fis-suq u għall-użu ta’ muturi, inkluż dawk li huma integrati f’prodotti oħra.
                  2.   Dan ir-Regolament m’għandux japplika għal:
                  
                              (a)
                           
                           
                              muturi speċifikati biex joperaw waqt li jkunu kompletament mgħaddsa f’likwidu;
                           
                        
                              (b)
                           
                           
                              muturi kompletament integrati fi prodott (pereżempju tagħmir, pompa, fann jew kompressur) fejn il-prestazzjoni tal-enerġija tagħhom ma tistax tiġi ttestjata indipendentement mill-prodott;
                           
                        
                              (c)
                           
                           
                              muturi speċifikati sabiex joperaw esklussivament:
                              
                                          (i)
                                       
                                       
                                          f’altitudnijiet ta’ iktar minn 4 000 metru ‘il fuq mil-livell tal-baħar;
                                       
                                    
                                          (ii)
                                       
                                       
                                          fejn it-temperaturi tal-arja ambjentali huma ta’ iktar minn 60 °C;
                                       
                                    
                                          (iii)
                                       
                                       
                                          f’temperatura massima waqt il-ħidma ta’ iktar minn 400 °C;
                                       
                                    
                                          (iv)
                                       
                                       
                                          fejn it-temperaturi tal-arja ambjentali huma inqas minn – 30 °C għal kwalunkwe mutur jew inqas minn 0 °C għal mutur bit-tkessiħ tal-ilma;
                                       
                                    
                                          (v)
                                       
                                       
                                          fejn it-temperatura tal-ilma tat-tkessiħ fil-bokka tal-prodott, hija ta’ inqas minn 0 °C jew ta’ iktar minn 32 °C; jew
                                       
                                    
                                          (vi)
                                       
                                       
                                          f’atmosferi potenzjalment esplożivi kif definiti fid-Direttiva 94/9/KE tal-Parlament Ewropew u tal-Kunsill (*);
                                       
                                    
                        
                              (d)
                           
                           
                              muturi tal-brejkijiet;
                              barra fejn għandu x’jaqsam mar-rekwiżiti ta’ informazzjoni fl-Anness I, il-Punti 2(3) sa (6) u (12).
                           
                        
                     (*)  ĠU L 100, 19.4.1994, p. 1.”"
						
               
            
                  (2)
               
               
                  L-Anness I tar-Regolament (KE) Nru 640/2009 huwa emendat skont l-Anness ta’ dan ir-Regolament.
               
            Artikolu 2
      Dħul fis-seħħ
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
      Dan għandu jiġi applikat sitt xhur wara d-data tad-dħul fis-seħħ.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-6 ta’ Jannar 2014.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 285, 31.10.2009, p. 10.
      
         (2)  ĠU L 191, 23.7.2009, p. 26.
      
         ANNESS
         
            Emendi tal-Anness I tar-Regolament (KE) Nru 640/2009
         
         Fl-Anness I, il-Punt 2, jiddaħħal is-subparagrafu li ġej wara t-tielet subparagrafu:
         
            “Fejn id-daqs tal-plakka tal-klassifikazzjoni jagħmilha impossibbli li tintwera l-informazzjoni kollha msemmija fil-punt 1, (η) għandha jintwera biss l-effiċjenza nominali tat-tagħbija massima u l-vultaġġ (UN).”.